PHP:n luokkakirjastot
Tämä artikkeli käsittelee PHP:hen kuuluvia luokkakirjastoja. Lista on järjestetty aakkosjärjestykseen ja luokkakirjaston nimenä käytetään kirjaston englanninkielistä nimitystä.
""
Apache-luokkakirjaston avulla voidaan kontrolloida Apache-webpalvelinta muun muassa käskemällä palvelinta pysäyttämään kaikki tai osa prosesseista sekä tuomaan tietoja itsestään (kuten asennetuista moduuleista ja omasta versiostaan). Lisäksi kirjasto tarjoaa rajapinnan virtuaalikäskyille sekä HTTP-otsaketietojen monipuoliseen käsittelyyn.
Arrays-luokkakirjaston avulla voidaan luoda ja järjestellä taulukoita, poistaa, muokata sekä lisätä alkioita ja vertailla sekä liittää toisiinsa taulukoita useilla eri tavoilla. Luokkakirjasto on erittäin laaja, ja kuuluu muuttujatyyppien hallintaan tarkoitettuihin kirjastoihin.
BCmath-luokkakirjaston avulla voidaan laskea omavaltaisen tarkkoja matemaattisia operaattoreita erittäin suurilla tarkkuuksilla. Kirjasto tukee kaiken suuruisia lukuja ja äärimmäisen tarkkoja desimaalitarkenteita vastaanottamalla lukuarvoja numeerisen muodon sijasta tekstimuotoisena ja palauttamalla tuloksen tekstimuotoisena. Kirjasto tukee yhteen-, vähennys-, kerto- ja jakolaskujen lisäksi jakojäännöstä, potenssiin korotusta (jakojäännöksellä) sekä neliöjuurta.
Bzip2-luokkakirjaston avulla voidaan kirjoittaa ja lukea bzip2-formaatin (.bz2) paketteja.
Calendar-luokkakirjaston avulla voidaan käsitellä päivämääriä useissa eri kalenterijärjestelmissä. Pohjakalenterina käytetään Juliaanista kalenteria jonka päiväluku alkaa 1. tammikuuta 4713 eaa. Päivämäärien muuntaminen muihin tuettuihin kalentereihin (kuten Gregoriaaniseen-, Juutalaiseen- tai Vallankumouskalenteriin) tapahtuu pohjakalenterin kautta. Tämän lisäksi luokkakirjasto osaa muun muassa kertoa eri juhlapyhien päivät (kuten pääsiäinen) sekä palauttaa kuukauden nimen.
Class/Objects-luokkakirjaston avulla voidaan kysellä tietoja yksittäisiltä tai kaikilta kuulutetuilta luokilta. Kirjasto osaa kertoa kuuluuko luokka muihin luokkiin sekä mitä metodeja ja muuttujia luokka sisältää.
ClibPDF-luokkakirjaston avulla voidaan luoda PDF ("Portable Document Format") tiedostoja. Kirjasto osaa muun muassa piirtää erimuotoisia objekteja, lisätä eri muotoiluilla tekstiä sekä tuoda dokumenttiin kuvia.
COM-luokkakirjaston avulla voidaan kontrolloida Windows-alustan COM ("Component Object Model") rajapintaa olioiden avulla.
ctype-luokkakirjaston avulla voidaan käyttää C-ohjelmointikielen ctype.h luokkakirjastoa merkkijonojen tyyppien selvittämiseksi. Kirjasto pystyy tarkastamaan sisältääkö merkkijono vain alfanumeerisia-, aakkosellisia-, kontrolli-, numeerisia- tai tulostettavia merkkejä sekä tarkastamaan onko merkkijono vain pienillä tai suurilla kirjaimilla kirjoitettu.
CURL-luokkakirjaston avulla voidaan suorittaa HTTP-kutsuja sekä lähettää dataa HTTP-protokollalla. Kirjasto tukee muun muassa palautettavan datan noutoa, useita eri prosesseja yhtäaikaisesti sekä osaa noutaa saadusta datasta tiettyjen alueiden datan (kuten HTML-dokumentin "body"-alueen).
Date/Time-luokkakirjaston avulla voidaan käsitellä päivämääriä ja aikoja. Kirjasto osaa käsitellä sekä tarkkoja aikoja (esimerkiksi 29. helmikuuta 2004) kuin viittauksellisia aikamääreitä (esimerkiksi ensi maanantai). Kirjasto pystyy muotoilemaan ajan suurimmalle osalle tunnetuista päivämäärän ja ajan esitysmuodoista, ja laskemaan päivämääriin ja kellonaikoihin muutoksia annettujen syötteiden pohjalta.
dba-luokkakirjaston avulla voidaan suorittaa tietokantakyselyjä Berkeley DB:n tyylisiin tietokantoihin. Kirjasto osaa perinteisten lisäys-, poisto- ja hakukyselyn lisäksi muun muassa hakea seuraavan vapaan avaimen sekä korvata tietueita uusilla arvoilla.
dBase-luokkakirjaston avulla voidaan suorittaa tietokantakyselyjä dbasen tyylisiin tietokantoihin. Kirjasto osaa perinteisten lisäys-, poisto- ja hakukyselyn lisäksi muun muassa hakea kenttien ja tietueiden lukumäärän sekä korvata tietueita uusilla arvoilla.
dbx-luokkakirjaston avulla voidaan suorittaa tietokantakyselyitä tuettuihin tietokantoihin. Kirjasto toimii abstraktina kerroksena seuraavien tietokantatyyppien kanssa: FrontBase, Microsoft SQL Server, MySQL, ODBC, PostgreSQL, Sybase-CT, Oracle (oci8) ja SQLite.
Direct IO-luokkakirjaston avulla voidaan ylläpitää dokumentteja suoran IO ("Input/Output") yhteyden avulla. Kirjasto käyttää C-ohjelmointikielen stdio.h luokkakirjastoa huomattavasti alhaisempia osoittimia, ja suositeltavaa olisikin käyttää PHP:n mukana tulevaa "Filesystem" kirjastoa.
Directories-luokkakirjaston avulla voidaan käsitellä tiedostojärjestelmän hakemistoja. Kirjasto ei osaa perustoimintoja (kuten hakemistojen luontia tai poistoa), vaan on tarkoitettu hakemistojen läpikäymiseen eri parametreilla.
Errors and Logging-luokkakirjaston avulla voidaan luoda oma virheenhallintajärjestelmä. Kirjasto tukee virheilmoitusten kaappaamista sekä niiden muokkaamista ja tallentamista. Tämän lisäksi luokkakirjaston avulla voidaan toteuttaa omat virheilmoitukset PHP:n ytimen omille virheilmoituksille.
Exif-luokkakirjaston avulla voidaan käsitellä kuvista saatavaa metatietoa. Kirjasto osaa metadatan noutamisen lisäksi muun muassa hakea TIFF- ja JPEG-muotoisista kuvista niihin mahdollisesti upotetun esikatselukuvan sekä selvittää kuvamuodon.
FDF-luokkakirjaston avulla voidaan käsitellä FDF-lomakkeita ("Forms Data Format", Adoben luoma lomakkeiden käsittelyrajapinta PDF-dokumentteihin). Kirjasto osaa upottaa lomakkeelle JavaScript-elementtejä, muotoilla lomakkeen komponentteja sekä sisältöä ja luoda erilaisia tapoja lomakkeen lähettämiseksi.
filePro-luokkakirjaston avulla voidaan lukea tietoja filePron tyylisistä tietokannoista. Kirjasto osaa palauttaa tietueen tietojen lisäksi muun muassa kenttien lukumäärän, nimen ja tyypin sekä rivimäärän.
Filesystem-luokkakirjaston avulla voidaan hallita tiedostojärjestelmää. Kirjasto osaa perinteisten tiedostojen- ja hakemistojen lukemisen, kirjoittamisen, siirtämisen ja poistamisen lisäksi muun muassa muuttaa oikeuksia, kysellä levypalvelimelta tietoja tiedostoista ja hakemistoista, käsitellä monipuolisesti tiedostojen ja hakemistojen sijaintia sekä Linux-alustalla luoda symbolisia sekä kovia linkkejä.
Firebird/InterBase-luokkakirjaston avulla voidaan suorittaa tietokantakyselyjä Firebirdin ja InterBasen tyylisiin tietokantoihin. Kirjasto osaa perinteisten lisäys-, poisto- ja hakukyselyn lisäksi muun muassa luoda ja muokata tietokantajärjestelmän käyttäjiä, tietokantoja ja tauluja sekä käyttää tietokantarajapinnan edistyneitä ominaisuuksia (kuten palautuspisteiden määrittelyä ja tapahtumia).
FrontBase-luokkakirjaston avulla voidaan suorittaa tietokantakyselyjä FrontBasen tyylisiin tietokantoihin. Kirjasto osaa perinteisten lisäys-, poisto- ja hakukyselyn lisäksi muun muassa hallita palautuspisteitä sekä luoda ja käsitellä transaktioita.
FTP-luokkakirjaston avulla voidaan käyttää FTP-tiedonsiirtoprotokollan tarjoamia toimintoja. Kirjasto osaa kaikki protokollaan kuuluvat perustoiminnot kuten palvelimelle yhdistämisen, tiedostojen lähettämisen ja lataamisen, hakemistojen luonnin sekä käyttöoikeuksien muuttamisen.
Function handling-luokkakirjaston avulla voidaan luoda omia funktioita. Kirjasto tukee perustyyppisen uusien funktioiden kuuluttamisen lisäksi anonyymeja ("lambda-tyylin") funktioita ja osaa poimia funktiolle lähetetyt arvot sekä tarkastaa funktion olemassaolon.
Gettext-luokkakirjaston avulla voidaan käyttää GNUn luomaa gettext-rajapintaa lokalisoinnin helpottamiseksi. Kirjasto osaa noutaa sivustolle määritetyn kielen sekä muotoilla sivuston sisällön kielen mukaiseksi. Lisäksi kirjastolla voidaan käsitellä monipuolisesti kielen monikkoja.
GMP-luokkakirjaston avulla voidaan käyttää GNUn kehittämää MP-kirjastoa. Kirjaston avulla voidaan käsitellä rajaamattoman suuria kokonaislukuja sekä suorittaa näille kokonaisluvuille yleisimpiä laskutoimituksia.
HTTP-luokkakirjaston avulla voidaan käsitellä HTTP-protokollaa. Kirjaston avulla lukea ja asettaa otsaketiedot sekä luoda, lukea ja muokata evästeitä.
iconv-luokkakirjasto avulla voidaan käsitellä eri merkistöjä. Kirjasto mahdollistaa merkistön asettamisen ja lukemisen sekä merkistöstä riippumattoman merkkijonokäsittelyn.
IIS-luokkakirjaston avulla voidaan käsitellä IIS-palvelinta Windows-ympäristössä. Kirjaston avulla voidaan tehdä uusia näennäispalvelimia, asettaa palvelimen hakemistojen sekä kokonaisuuksien turvatasoja sekä tarkkailla lukuisia tietojoukkoja.
Image-luokkakirjaston avulla voidaan käsitellä erityyppisiä kuvia GD-rajapinnan kautta. Kirjaston avulla voidaan luoda uusia kuvia, lisätä kuviin eri muotoisia ja värisiä elementtejä sekä muuntaa kuvia tyypistä toiseen tai eri kokoisiksi.
IMAP-luokkakirjaston avulla voidaan käsitellä sähköpostiprotokollia kuten IMAP-, POP3- ja NNTP-protokollia. Kirjaston avulla voidaan yhdistää edellä mainittuihin palveluihin sekä lukea ja lähettää tietoja palveluun.
Informix-luokkakirjaston avulla voidaan käyttää Informix-tietokantaa. Kirjasto osaa perinteisten lisäys-, poisto- ja hakukyselyn lisäksi muun muassa laskea tietueiden ja sarakkeiden määrän sekä käyttää "slob"-oliotyyppiä tietokannan sisällä.
LDAP-luokkakirjaston avulla voidaan käsitellä "Lightweight Directory Access Protocol"-tietokantajärjestelmää joka säilyttää datan puumaisessa rakenteessa. Kirjasto osaa perinteisten lisäys-, poisto- ja hakukyselyn lisäksi muun muassa muotoilla tuloksia sekä käsitellä dataa monipuolisesti puumaisessa ympäristössä.
Mail-luokkakirjaston avulla voidaan lähettää sähköpostia Linux-ympäristössä sendmail-binäärin tai Windows-ympäristössä SMTP-protokollan kautta.
Math-luokkakirjaston avulla voidaan toteuttaa suurin osa matemaattisista peruslaskutoimituksista. Kirjasto tukee muun muassa trigonometrisia funktioita kuten sini; kosini; tangentti, lukujonojen muunnoksia sekä useita muita toimintoja.
MaxDB-luokkakirjaston avulla voidaan suorittaa kyselyjä MaxDB-tietokantaan. Kirjasto osaa perinteisten lisäys-, poisto- ja hakukyselyn lisäksi muun muassa suorittaa useita kyselyitä yhtäaikaisesti sekä palauttaa eri raportteja sekä tilastoja.
mhash-luokkakirjaston avulla voidaan luoda eri tarkistesummia sekä viestien autentikointiavaimia. Kirjasto osaa luoda tarkisteita muun muassa MD-, SHA-, CRC32- ja TIGER-salauksilla.
msession-luokkakirjaston avulla voidaan hallinnoida istuntoja. Kirjasto tukee niin paikallista kuin etäylläpitoakin, ja mahdollistaa muun muassa tilastot, istuntojen lukitukset sekä niiden monipuolisen käsittelyn.
mSQL-luokkakirjaston avulla voidaan käyttää mSQL-tietokantoja. Kirjasto osaa perinteisten lisäys-, poisto- ja hakukyselyn lisäksi muun muassa noutaa tyyppitietoja eri kentistä sekä hallinnoida osoittimia.
MySQL-luokkakirjaston avulla voidaan käyttää MySQL-tietokantoja ennen versiota 4.1. Kirjasto osaa perinteisten lisäys-, poisto- ja hakukyselyn lisäksi muun muassa listata prosesseja sekä noutaa monipuolisia tyyppitietoja tauluista ja kentistä.
mysqli-luokkakirjaston avulla voidaan käyttää MySQL-tietokantoja versiosta 4.1 eteenpäin. Kirjasto osaa perinteisten lisäys-, poisto- ja hakukyselyn lisäksi muun muassa listata prosesseja sekä noutaa monipuolisia tyyppitietoja tauluista ja kentistä.